शहर को कजौली से अगले साल जनवरी में मिलने लगेगा 35 एमजीडी पानी
जंडपुरसे वाॅटर वर्क्स सेक्टर-39 तक एक लाइन बिछने लगी है। जंडपुर और सेक्टर-39 वाॅटर वर्क्स में पंपिग मशीनरी, क्लियर वाॅटर टैंक आैर पंपिंग स्टेशन लगाने का टेंडर भी अलॉट हो चुका है। जंडपुर का टेंडर 20 करोड़ 83 लाख और सेक्टर-39 वाॅटर वर्क्स का 23 करोड़ 50 लाख में हिसार की जैन कंस्ट्रक्शन कंपनी को अलॉट हुआ है। काम 9 महीने में कंप्लीट करना है। इस हिसाब से कजौली से शहर में 35 एमजीडी पानी अगले साल जनवरी में आने लगेगा। इस साल गर्मियों में शहरवासियों को पानी के लो प्रेशर का सामना करना पड़ेगा।
सेक्टर-39 वाॅटर वर्क्स और जंडपुर में पंपिंग मशीनरी, पंप हाउस और क्लियर वाॅटर टैंक बनाने के 52 करोड़ 66 लाख 90 हजार के तीन बार टेंडर लगाने पर कोई कंपनी नहीं आई थी। इसके बाद निगम की ओर से टेंडर को दो हिस्से में करके 17 जनवरी को काॅल किया था। इसके बाद टेंडर एक्सटेंड होता गया। इसमें जंडपुर में 24 करोड़ 59 लाख 35 हजार और सेक्टर-39 वाॅटर वर्क्स का 28 करोड़ 7 लाख 55 हजार का टेंडर लगाया था। इनके लिए नगर निगम ने जंडपुर से वाॅटर वर्क्स सेक्टर-39 तक लाइन बिछाने का टेंडर बड़ोदरा सपन पाइप को 21 करोड़ 45 लाख 59 हजार में अलॉट किया था। इस लाइन के बिछाने का शिलान्यास पंजाब के गवर्नर वीपी सिंह बदनोर की ओर से 21 अक्टूबर को सेक्टर-39 वाॅटर वर्क्स में रखा गया था। इसके बाद कॉन्ट्रैक्ट लेने वाली कंपनी ने लाइन की खुदाई का काम शुरू करवा दिया है।
29 एमजीडी पानी और...
नगरनिगम के अफसरों का कहना है कि इस साल के अंत तक जंडपुर से सेक्टर-39 वाॅटर वर्क्स तक 35 एमजीडी पानी आने लगेगा। इसमें से 3-3 एमजीडी पानी पंचकूला और चंडीमंदिर का शेयर दिए जाने पर शहर में सप्लाई के लिए 29 एमजीडी पानी और मिल सकेगा।
निगम ने पांचवें और छठे फेज की लाइन का जंडपुर और वाॅटर वर्क्स सेक्टर-39 में पंपिग मशीनरी, पंपिंग स्टेशन और क्लियर वाॅटर टैंक और पंपिंग मशीनरी मेंटेनेंस का टेंडर अलॉट कर दिया है। टेंडर में चार कंपनियां आई थीं, लेकिन दोनों ही टेंडर में हिसार की कंपनी जैन कंस्ट्रक्शन लोएस्ट रही। कंपनी इसी महीने से काम करवाने लगेगी। काम को 9 माह में कंप्लीट करना है। इस हिसाब से शहर में 35 एमजीडी (1575 लाख लीटर) पानी अगले साल जनवरी माह में आने लगेगा। हालांकि इस लाइन की कैपेसिटी 40 एमजीडी वाॅटर लाने की होगी, लेकिन मोहाली का पांच एमजीडी पानी जंडपुर में ही दिया जाएगा। इस लाइन से चंडीमंदिर कंटोनमेंट और पंचकूला को 3-3 एमजीडी पानी दिया जाएगा। इसके बाद निगम के पास शहर के लिए 29 एमजीडी (1305 लाख लीटर ) पानी बचेगा, जिसे शहर वासियों को सप्लाई किया जाएगा।
awa_Deva awa_Deva hin_Deva bho_Deva hin_Deva hin_Deva